paragraph_text: Izvanbračna zajednica je naziv za međusobni odnos dviju ili (u rijetkim slučajevima) više osoba, najčešće različitog spola, čija je svrha zajednički život i odgoj potomstva. On svojim sadržajem s izuzetkom formalnog sklapanja u svemu odgovara braku. Pravni sustavi raznih zemalja je različito smatraju, iako se u zapadnim zemljama 20. stoljeća može zabilježiti trend prema kome se prava i obaveze članova izvanbračne zajednice nastoje izjednačiti s pravim i obavezama bračnih parova. Razni pravni sustavi rabe razne izraze za izvanbračnu zajednicu, pa se tako rabi izraz životno partnerstvo (njem. Lebenspartnerschaft ili engl. domestic partnership).